b'\n_START_ARTICLE_\nRumena pega\n_START_SECTION_\nBolezni\n_START_PARAGRAPH_\nStarostna okvara rumene pege (senilna degeneracija makule) je najpogostej\xc5\xa1i vzrok za hudo poslab\xc5\xa1anje vida ali celo za slepoto v starosti nad 65 let. Predel rumene pege lahko zaradi pomanjkljive prekrvitve v celoti propade. To imenujemo atrofi\xc4\x8dna starostna okvara rumene pege. Tem bolnikom se vidna ostrina mo\xc4\x8dno poslab\xc5\xa1a. Za upo\xc4\x8dasnitev nadaljnjega propadanja mre\xc5\xbenice so na voljo preparati vitaminov v kombinaciji z antioksidanti. V\xc4\x8dasih pa mre\xc5\xbenica na okvarjeno prekrvitev odgovori z nastajanjem novih kapilar, ki se prepletajo in tvorijo membrane, ki le\xc5\xbeijo pod mre\xc5\xbenico \xe2\x80\x93 horioidne neovaskularne  membrane. Novonastale kapilare so krhke in bolj prepustne ter povzro\xc4\x8dajo edem in krvavitev v mre\xc5\xbenici. Horioidne neovaskularne  membrane, ki le\xc5\xbeijo pod rumeno pego, vplivajo na poslab\xc5\xa1anje vidne ostrine. Tako okvaro mre\xc5\xbenice imenujemo eksudativna ali vla\xc5\xbena starostna okvara rumene pege. Znaki okvare rumene pege so poleg poslab\xc5\xa1anja vidne ostrine, _NEWLINE_izkrivljena slika, ravne \xc4\x8drte so prekinjene in zvijugane, del \xc4\x8drte manjka, pred o\xc4\x8desom se lahko v vidnem polju \xc4\x8drna lisa, ki se ne premika.'